
VENDIM

Nr. 744, datë 12.12.2025

PËR MIRATIMIN E STRUKTURËS DHE TË NIVELEVE TË PAGAVE TË NËPUNËSVE DHE TË PUNONJËSVE TË DREJTORISË SË SHËRBIMEVE QEVERITARE

Në mbështetje të nenit 100 të Kushtetutës dhe të pikës 2, të nenit 10, të ligjit nr. 35/2023, “Për kompetencat për caktimin e pagave, trajtimeve të tjera financiare dhe përfitimeve të të punësuarve në institucionet e administratës publike, si dhe të pagës bazë minimale në shkallë vendi”, të ndryshuar, me propozimin e ministrit të Financave, Këshilli i Ministrave

VENDOSI:

1. Miratimin e strukturës së pagës mujore për nëpunësit dhe punonjësit e Drejtorisë së Shërbimeve Qeveritare.

2. Për pozicionet e nëpunësve nga “specialist” deri në “titullar institucioni”, kategoritë e klasave, shtesa e nivelit të kualifikimit që shpërblen nivelin arsimor të kërkuar për pozicionin përkatës të punës, si dhe shtesa për vjetërsi në punë, në Drejtorinë e Shërbimeve Qeveritare, janë sipas lidhjes nr. 1, që i bashkëlidhet këtij vendimi dhe është pjesë përbërëse e tij.
3. Elementet përbërëse të pagës bruto mujore (paga për pozicion, shtesa për vjetërsi në punë dhe shtesa e nivelit të kualifikimit) për secilën klasë të përcaktuar në lidhjen nr. 1, që i bashkëlidhet këtij vendimi, si dhe vlerat për secilin element janë të njëjta me ato të miratuara në vendimin e Këshillit të Ministrave për pagat e nëpunësve civilë në institucionet e administratës shtetërore. 

4. Përfitojnë shtesë për kushte pune nëpunësit, si më poshtë vijon:

a) titullari i institucionit në masën 150 000 lekë/muaj;

b) drejtori në Drejtorinë e Menaxhimit të Godinave Shtetërore, drejtori në Drejtorinë e Udhëtimeve dhe Akomodimit dhe drejtori në Drejtorinë e Eventeve dhe Trajtimit të Personaliteteve, në masën 40 000 lekë/muaj;

c) shefi i Sektorit të Udhëtimeve, shefi i Sektorit të Akomodimeve, shefi i Sektorit të Projektimit dhe Planifikimit të Hapësirave, shefi i Sektorit të Administrimit dhe Mirëmbajtjes, shefi i Sektorit të Mobilimit dhe Infrastrukturës së Brendshme, shefi i Sektorit të Godinave Qeveritare, shefi i Sektorit të Ideimit dhe Organizimit, shefi i Sektorit të Zbatimit dhe shefi i Sektorit të Trajtimit të Personaliteteve, në masën 35 000 lekë/muaj;

ç) shefi i Sektorit të Shërbimeve të Përgjithshme në Kryeministri në masën 50 000 lekë/muaj;

d) specialisti i udhëtimit, specialisti i akomodimit, specialisti inxhinier, specialisti arkitekt “Interior design”, specialisti i restaurimit, specialisti i logjistikës/terrenit, specialisti i organizimit, specialisti i shërbimit në Sektorin e Trajtimit të Personaliteteve dhe specialisti arkitekt projektues, në masën 30 000 lekë/muaj;

dh) specialisti i arkivit dhe protokollit në masën 5 000 lekë/muaj;

e) specialisti në sektorin e godinave qeveritare në masën 25 000 lekë/muaj.

5. Klasat e pagës, shtesat për vjetërsi në punë, si dhe shtesat për kushte pune të punonjësve mbështetës në Drejtorinë e Shërbimeve Qeveritare janë sipas lidhjes nr. 2, që i bashkëlidhet këtij vendimi dhe është pjesë përbërëse e tij.

6. Vlera e pagës bazë për klasë dhe mënyra e llogaritjes së vjetërsisë për secilën klasë të përcaktuar në lidhjen nr. 2, që i bashkëlidhet këtij vendimi, janë të njëjta me ato të miratuara në vendimin e Këshillit të Ministrave për pagat e punonjësve mbështetës në institucionet e administratës publike. 

7. Vendimi nr. 365, datë 16.6.2023, i Këshillit të Ministrave, “Për miratimin e strukturës dhe të niveleve të pagave të nëpunësve dhe punonjësve të Drejtorisë së Shërbimeve Qeveritare”, i ndryshuar, shfuqizohet.
8. Efektet financiare, që rrjedhin nga zbatimi i këtij vendimi, përballohen nga buxheti i miratuar për vitin 2026 për Drejtorinë e Shërbimeve Qeveritare.

Ky vendim hyn në fuqi menjëherë dhe botohet në Fletoren Zyrtare.

KRYEMINISTËR

Edi Rama

[image: image1.emf]Funksioni Kategoria/Klasa

Paga e grupit 

(lekë)

Shtesa për vjetërsi (sipas

mënyrës së

llogaritjes në vendimin e 

Këshillit të Ministrave për 

pagat e nëpunësve civilë në 

institucionet e administratës 

shtetërore)

1 2 3 4

Titullar i Institucionit I-2 1

Shef Kabineti I-5 1

Këshilltar II-2 1

Drejtor, II-2 1

Shef Sektori III-1 1

Specialist  IV-1 1 ose 2

Asistent i Titullarit; Redaktor Ligjor; Specialist në 

Kryeministri; 

IV-1 1 ose 2 

Specialist; Specialist Arkive/Protokolli; Sekretar i 

Këshillit Drejtues; Sekretar për Ish-Presidentët 

IV-2 1 ose 2 ose3

STRUKTURA E PAGËS SË PUNONJËSVE TË DREJTORISË SË SHËRBIMIT QEVERITAR

LIDHJA NR. 1


	LIDHJA NR. 2
STRUKTURA E PAGËS SË PUNONJËSVE TË DREJTORISË SË SHËRBIMIT QEVERITAR

	Funksioni
	Kategoria/klasa
	Shtesa për vjetërsi (sipas mënyrës së llogaritjes në vendimin e Këshillit të Ministrave për pagat e punonjësve mbështetës në institucionet e administratës publike)
	Shtesa për kushte pune (lekë) 

	Kryekuzhinier I
	IX
	
	135,000

	Kryekuzhinier II
	IX
	
	75,000

	Kryepastiçier; 
	IX
	
	50,000

	Kryekamerier;
	IX
	
	45,000

	Administrues Vila 4, Vila 30,
	IX
	
	70,000

	Administrues Vila 5, Pallati Kongreseve
	IX
	
	50,000

	Administrues vila/qendrash
	IX
	
	35,000

	Kuzhinier vila qeveritare; kuzhinier në rezidencat e krerëve të lartë të shtetit;
ndihmëspastiçier.
	VIII
	
	35,000

	Ndihmës kuzhinier
	VIII
	
	45,000

	Banakier;
	VIII
	
	42,500

	Kryepunëtor Rezidenca Qeveritare;
	VIII
	
	35,000

	Magazinier i Magazinës Industriale; Transportit; Ushqimore; Pallati i Brigadave.
	VIII
	
	30,000

	Magazinier i magazinës dytësore Pallati i Kongreseve; rekupero; Dytësore Durrës; Teknik elektricist; teknik mirëmbajtjeje; teknik ndërtimi; teknik bojaxhi; teknik sisteme ngrohje-ftohje; teknik marangoz; teknik hidraulik
	VII
	
	30,000

	Teknik Elektricist në KM/Teknik Hidraulik në KM /Teknik mirëmbajtjeje në KM, Punëtor në rezidenca qeveritare;
	VII
	
	35,000

	Kamerier;
	VII
	
	40,000

	Shofer/korrier; shofer në Kryeministri;
	VII
	
	45,000

	Teknik/kameraman, teknik/fotograf në Kryeministri
	VII
	
	80,000

	Teknik korrier në Kryeministri
	VII
	
	40,000

	Shofer; shofer/korrier
	VI
	
	40,000

	Punëtorë mirëmbajtjeje; punëtor gjelbërimi; roje magazina industriale; roje.
	IV
	
	20,000

	Punëtor pastrimi; punëtor pastrimi në Kryeministri; punëtor gjelbërimi në Kryeministri.
	IV
	
	35,000

